钦定古今图书集成/明伦汇编/氏族典/第056卷 > 徐洪客
## 钦定古今图书集成/明伦汇编/氏族典/第056卷 > 徐洪客

按《尚友录》：洪客隐于黄冠，明天文，素与虬髯公张仲
坚善。初欲佐虬髯举大事，后望气知太原有真主，遂
因刘文静谒文皇。文皇出，长揖就坐，顾盼伟如。洪客
一见，神气惨然，退语虬髯曰：“此世界非公世界也。他
方可勉图之。当以我进步为公，退步勿以为念。”后偕
虬髯入扶馀国，杀其主，立虬髯为王。遂飘然而去，不
知所终。